CELEX: 32012R0942
Language: da
Date: 2012-10-15 00:00:00
Title: Rådets forordning (EU) nr. 942/2012 af 15. oktober 2012 om ændring af forordning (EU) nr. 667/2010 om visse restriktive foranstaltninger over for Eritrea

16.10.2012   
            
            
               DA
            
            
               Den Europæiske Unions Tidende
            
            
               L 282/3
            
         RÅDETS FORORDNING (EU) Nr. 942/2012
   af 15. oktober 2012
   om ændring af forordning (EU) nr. 667/2010 om visse restriktive foranstaltninger over for Eritrea
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde, særlig artikel 215,
   under henvisning til Rådets afgørelse 2010/127/FUSP af 1. marts 2010 om restriktive foranstaltninger over for Eritrea (1),
   under henvisning til det fælles forslag fra Unionens højtstående repræsentant for udenrigsanliggender og sikkerhedspolitik og Europa-Kommissionen, og
   ud fra følgende betragtninger:
   
               (1)
            
            
               Rådet vedtog den 26. juli 2010 forordning (EU) nr. 667/2010 (2), der indfører et generelt forbud mod at levere teknisk rådgivning, bistand, uddannelse, finansieringsmidler eller finansiel bistand i forbindelse med militæraktiviteter til alle personer, enheder eller organisationer i Eritrea.
            
         
               (2)
            
            
               Den 25. juli 2012 vedtog De Forenede Nationers Sikkerhedsråd resolution 2060 (2012), der i punkt 11 og 12 fastsætter visse undtagelser til den våbenembargo, der blev vedtaget ved De Forenede Nationers Sikkerhedsråds resolution 1907 (2009).
            
         
               (3)
            
            
               Med henblik på at gennemføre resolution 2060 (2012) vedtog Rådet den 15. oktober 2012 afgørelse 2012/632/FUSP (3), som ændrer afgørelse 2010/127/FUSP ved at fastsætte visse undtagelser fra forbuddet mod at yde bistand.
            
         
               (4)
            
            
               Denne foranstaltning hører under anvendelsesområdet for traktaten, og det er derfor nødvendigt at indføre regulering på EU-plan for at gennemføre den, navnlig for at sikre, at de økonomiske aktører i alle medlemsstaterne anvender den på ensartet måde.
            
         
               (5)
            
            
               Forordning (EU) nr. 667/2010 bør derfor ændres i overensstemmelse hermed —
            
         VEDTAGET DENNE FORORDNING:
   Artikel 1
   Forordning (EU) nr. 667/2010 ændres herved således:
   
               1)
            
            
               I artikel 2 tilføjes følgende stykker:
               »3.   Stk. 1 finder ikke anvendelse på levering af teknisk bistand, finansieringsmidler og finansiel bistand i tilknytning til militært udstyr, der ikke er bestemt til at dræbe, men udelukkende er til humanitær brug eller beskyttelsesbrug, når ydelsen af en sådan bistand eller sådanne midler på forhånd er blevet godkendt af sanktionskomitéen.
               4.   Stk. 1 finder ikke anvendelse på levering af teknisk bistand, finansieringsmidler og finansiel bistand i tilknytning til beskyttelsesbeklædning, herunder skudsikre veste og militærhjelme, der midlertidigt udføres til Eritrea udelukkende til personlig brug af FN-personel, repræsentanter for medierne, humanitært hjælpepersonale, ulandsfrivillige og tilknyttet personale.«.
            
         
               2)
            
            
               Bilag II erstattes af teksten, der fremgår af bilaget til denne forordning.
            
         Artikel 2
   Denne forordning træder i kraft dagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Luxembourg, den 15. oktober 2012.
      
         
            På Rådets vegne
         
         C. ASHTON
         
            Formand
         
      
   
   
      (1)  EUT L 51 af 2.3.2010, s. 19.
   
      (2)  EUT L 195 af 27.7.2010, s. 16.
   
      (3)  Se side 46 i denne EUT.
   
      BILAG
      
         
            »BILAG II
            
               Websteder med oplysning om de kompetente myndigheder, jf. artikel 5, 6, 7 og 10, og adresser til brug ved meddelelse til Europa-Kommissionen
            
            BELGIEN
            http://www.diplomatie.be/eusanctions
            BULGARIEN
            http://www.mfa.bg/en/pages/view/5519
            TJEKKIET
            http://www.mfcr.cz/mezinarodnisankce
            DANMARK
            http://um.dk/da/politik-og-diplomati/retsorden/sanktioner/
            TYSKLAND
            http://www.bmwi.de/BMWi/Navigation/Aussenwirtschaft/Aussenwirtschaftsrecht/embargos.html
            ESTLAND
            http://www.vm.ee/est/kat_622/
            IRLAND
            http://www.dfa.ie/home/index.aspx?id=28519
            GRÆKENLAND
            http://www.mfa.gr/en/foreign-policy/global-issues/international-sanctions.html
            SPANIEN
            http://www.maec.es/es/MenuPpal/Asuntos/Sanciones%20Internacionales/Paginas/Sanciones_%20Internacionales.aspx
            FRANKRIG
            http://www.diplomatie.gouv.fr/autorites-sanctions/
            ITALIEN
            http://www.esteri.it/MAE/IT/Politica_Europea/Deroghe.htm
            CYPERN
            http://www.mfa.gov.cy/sanctions
            LETLAND
            http://www.mfa.gov.lv/en/security/4539
            LITAUEN
            http://www.urm.lt/sanctions
            LUXEMBURG
            http://www.mae.lu/sanctions
            UNGARN
            http://www.kulugyminiszterium.hu/kum/hu/bal/Kulpolitikank/nemzetkozi_szankciok/
            ΜΑLTA
            http://www.doi.gov.mt/EN/bodies/boards/sanctions_monitoring.asp
            NEDERLANDENE
            www.rijksoverheid.nl/onderwerpen/internationale-vrede-en-veiligheid/sancties
            ØSTRIG
            http://www.bmeia.gv.at/view.php3?f_id=12750&LNG=en&version=
            POLEN
            http://www.msz.gov.pl
            PORTUGAL
            http://www.min-nestrangeiros.pt
            RUMÆNIEN
            http://www.mae.ro/node/1548
            SLOVENIEN
            http://www.mzz.gov.si/si/zunanja_politika_in_mednarodno_pravo/zunanja_politika/mednarodna_varnost/omejevalni_ukrepi/
            SLOVAKIET
            http://www.foreign.gov.sk
            FINLAND
            http://formin.finland.fi/kvyhteistyo/pakotteet
            SVERIGE
            http://www.ud.se/sanktioner
            DET FORENEDE KONGERIGE
            www.fco.gov.uk/competentauthorities
            
               Kommissionen underrettes på følgende adresse:
            
                        Europa-Kommissionen
                     
                  
                        Tjenesten for Udenrigspolitiske Instrumenter (FPI)
                     
                  
                        Kontor EEAS 02/309
                     
                  
                        B-1049 Bruxelles Belgien
                     
                  
                        E-mail: relex-sanctions@ec.europa.eu«